cyanic-selkie/wikianc huggingface dataset:
Esker
Esker (av irsk eiscir, 'kam, ås') viser innan geologi til ein lang og smal rygg av sand, grus eller rullestein som er danna av avsetninaer frå smeltevasselver som renn i tunnelar under isbrear.
Rikslønsnemnda
Rikslønsnemnda er ei permanent lønsnemnd som handsamar interessetvistar som partane i arbeidslivet friviljug tek inn til avgjerd, og tvistar som Stortinget vedtek skal løysast ved tvungen lønsnemnd. Rikslønsnemnda blir oppnemnd av regjeringa for tre år i gongen og er sett saman av nøytrale medlemmar og representantar frå partane i arbeidslivet.
Esker
Opphavleg blei ordet brukt til å skildra lange, bølgjeforma ryggar som no er kjend for å bestå av glasifluvialt materiale avsett av smeltevasselver inne i isbrear. Materialet blir lagt der vatnet byrjer renna saktare. Etter kvart som tunnelen blir tetta igjen, smeltar vatnet seg oppover i isen og det blir avsett nye lag. Vasstrykket i smeltevasstunnelene kan bli så høgt at vatnet blir pressa oppoverbakke. Etter at isen smeltar blir avsetjingane liggjande som forhøgingar i terrenget. For at eskerane skal bevarast må isen bevega seg lite.
Rikslønsnemnda
Nemnda er sett saman av følgjande medlemmar:
Følgjeleg møter 7 representantar ved konfliktar etter tenestetvistlova og 9 representantar ved konfliktar etter arbeidstvistlova, men i alle tilfelle har berre 5 av dei møtande stemmerett.
Agön
Agö er ei svensk øy i Bottenhavet i Hälsingland i Gävleborgs län, mellom Söderhamn og Hudiksvall. Ho er ein kjend ankarplass og tidlegare eit viktig fiskeleie.
Anette Tønsberg
Anette Tønsberg er ein norsk tidlegare skeiseløpar frå Lørenskog som vart norsk meister i firkamp seks gongar. Ho var medlem i Aurskog/Finstadbru Sportsklubb.
Kroatia i Eurovision Song Contest
Kroatia debuterte som sjølvstendig nasjon i Eurovision Song Contest i 1993 i Millstreet i Irland, med songen «Don't Ever Cry», framført på kroatisk og engelsk av gruppa Put. Bidraga vert valde gjennom den nasjonale finalen Dora, arrangert av av den kroatiske kringkastaren Hrvatska Radiotelevizija. Sidan 2012 har bidraga vore valde internt av den kroatiske kringkastaren.
Anette Tønsberg
Tønsberg var aktiv frå 1987 til 2002. Frå 1944 til -98 vann ho fem rake norsk meisterskap i firkamp, ein sjette NM-tittel tok ho i sin siste sesong, 2002. Gjennom åra sanka ho 16 gullmedaljar i NM i enkeltdistansar; 5 på 1500 m, 6 på 3 000 m og 5 000 m. Internasjonalt var ein åttandeplass under Skeise-VM 1994 høgdepunktet. Ho deltok i vinter-OL i Albertville i 1992 og Nagano i 1998, utan å utmerke seg.
Kroatia i Eurovision Song Contest
Historie
Frå 1961 til 1992 deltok Kroatia i Eurovision Song Contest som ein del av Jugoslavia.
Anette Tønsberg
Tønsberg sette til saman 19 norske rekordar på dei tre lengste distanseøvingane, attåt 4 i firkamp.
Kroatia i Eurovision Song Contest
Historie
I 2014 valde Kroatia å ta seg ei pause seg frå tevlinga, grunna den finansielle krisa i Europa. Dei dårlege resultata i perioden 2010 til 2013 hadde også innverknad på avgjerda om å ikkje delta i København.
Anette Tønsberg
Kjelder
Store norske leksikon
Nordisk Vulkanologisk Center
Nordisk Vulkanologisk Center eller Nordvulk er ein fellesnordisk forskingsinstitusjon i Reykjavík på Island. Senteret er ei vidareføring av Nordisk Vulkanologisk Institutt, som vart skipa i 1973 etter initiativ av Nordisk Råd og finansiert av dei nordiske landa. Senteret driv vulkanologisk forsking og overvaker vulkanar på Island, samt utdannar vulkanologar og andre geologar. Senteret er slått saman med Universitet på Island.
Cristobalitt
Cristobalitt er eit mineral med same samansetjing som kvarts, SiO2, men stabilt berre ved høgare temperatur (sjå polymorfi). Det finst difor berre i lavabergartar.
Abbotsmithbreen
Abbotsmithbreen er ei veldefinert isbre, 4,5 km lang, som stig ned frå den isdekte vestsida av Big Ben på vestsida av Heardøya i det sørlege Indiahavet. Isbreen ligg mellom Walsh og Henderson Bluff. Han vart kartlagt i 1948 av ANARE (Australian National Antarctic Research Expeditions) som namngav han etter John Abbotsmith, ingeniør i gruppa.
Sør for Abbotsmithbreen ligg Liedbreen, medan Allisonbreen ligg like i nord.
Frankie Miller
Francis John Miller er ein skotsk rockesongar og låtskrivar, og skodespelar. Miller skreiv for og spelte med mange artistar og er mest kjend for albumet Full House frå 1977 og singlane «Be Good To Yourself», «Darlin'» og duetten sin med Phil Lynott på Thin Lizzy-songen «Still in Love with You».
Konstitusjonell sedvanerett
Konstitusjonell sedvanerett er rettsreglar basert på sedvane som regulerer tilhøva mellom dei øvste statsmaktene – lovgjevande, utøvande og dømmande makt. Det britiske politiske systemet er det best kjende eksempelet på ein statsrettspraksis som i hovudsak baserer seg på konstitusjonell sedvanerett, men også Israel og New Zealand har vore utan skriftleg grunnlov. Mange av dei viktigaste endringane i det norske statsrettslege systemet har blitt til gjennom konstitusjonell sedvanerett, mellom anna innføringa av parlamentarisme.
Konstitusjonell sedvanerett kan vere i strid med reglar i eit land si skrivne grunnlov (konstitusjon), eller utfylle den på eit punkt der konstitusjonen sjølv ikkje gir noko eintydig svar. Konstitusjonelle sedvanerettsreglar blir rekna å ha lik trinnhøgde som konstitusjonen sjølv, noko som gjer at vanleg lov ikkje er nok for å setje den til side. Det krevst at sjølve den skrivne konstitusjonen blir endra, noko som i dei fleste land krev ei form for kvalifisert fleirtal (vanlegvis to tredelar). Læra om konstitusjonell sedvanerett har blitt utvikla av norske rettsteoretikarar etter kvart som det på fleire punkt har blitt lite samsvar mellom korleis den norske statsretten er de jure og korleis den er de facto. Dette kan mellom anna forklarast med grunnlovskonservatisme, der det å behalde dei opphavlege grunnlovsreglane av mange blir sett på som å ha ein eigen verdi. I mange land, for eksempel Frankrike, er det tradisjon for å nyskrive konstitusjonen ved større endringar i styresettet.
Eit døme på konstitusjonell sedvanerett i Noreg, er at Grunnlova av 1814 føreset ei personleg kongemakt. I alle fall etter 1905 er dette ikkje lenger tilfelle. Parlamentarismen vart innført i strid med reglane i Grunnlova av 1814, som sa at Kongen sjølv valde sitt råd (regjeringa) - og det står i § 12 enda. Parlamentarismen fekk sitt gjennombrot i 1884, men kom inn i grunnlova § 15 først i 2007, med ein regel om at statsrådar pliktar å gå etter mistillitsforslag. Andre eksempel på konstitusjonell sedvanerett er domstolane sin prøvingsrett av forvaltningsvedtak, og domstolane sin prøvingsrett av om lover er i strid med Grunnlova. Legalitetsprinsippet blir også rekna å vere konstitusjonell sedvanerett.
Brahmagupta
Brahmagupta var ein indisk matematikar og astronom. Han er best kjend for å ha definert null og teke det i bruk som eit tal.
Brahmagupt var son av Jisnugupta. Han vart fødd i Bhinmal, då hovudstaden til Gurjara-dynastiet, no i delstaten Rajasthan i nordvestlege India. Som astronom blei Brahmagupta leiar for astronomisenteret i Ujjain, det fremste matematiske senteret i India. Han skreiv to kjende verk, Brahmasphutasiddhanta (ca. 628) og Khandakhadyaka (665). I Brahmasphutasiddhanta handsamar han null som eit tal i eigen forstand. I dette verket gjev han òg reknereglar for aritmetikk med negative tal og null. Han freista òg å definere divisjon med null.
Edmund Fjærvoll
Edmund Konvall Fjærvoll var ein gardbrukar og politikar frå Bø i Nordland. Han representerte Kristeleg Folkeparti på Stortinget i to periodar. Han var far til Dag Jostein Fjærvoll.
Borkkryparar
Som namnet ymtar om, beitar trekryparar insekt og andre smådyr som lever på og under borken på tre, for det meste eukalyptus. Tre av artane kan dessutan søkje føde på bakken, gjennom nedfallsblad, og på nedfalle tømmer. I motsetnad til trekryparar brukar dei berre føtene, og ikkje halen for støtte ved klatring på trestammar.
Edmund Fjærvoll
Fjærvoll var son til ein gardbrukar og var sjølv gardbrukar frå 1930. Seinare var han frå 1953 distriktssjef i livsforsikringsselskapet Samvirke. Han eigde Hotell Vesterålen i åra 1968-75.
Borkkryparar
Borkkryparar hekkar i hòl i tre. Artane i familien dannar hekketerritorium, dei vernar om territoriet i varierande grad. Einskilde artar, som raudbrynborkkrypar og brunborkkrypar hekkar kooperativt, andre, som kvitstrupeborkkrypar gjer det ikkje. Dei kooperative hekkarane kan anten hekke aleine som par, danne grupper av fleire par eller eit enkelt hekkande par kan samarbeide med opp til tre hjelparar, vanlegvis er dette ungar frå førre kull. Hjelparar medverkar til bygging av reiret, fôring av rugande hofuglar og omsut for ungar.
Familien er ein av fleire familiar som er identifisert etter studiar med DNA-DNA hybridisering. Det er noko molekylær støtte for å meine at dei næraste slektningane deira er dei store lyrehalar.
Edmund Fjærvoll
Frå 1952 til 1975 var Fjærvoll kommunestyremedlem i Hadsel, ordførar 1960-61 og 1964-67. Hausten 1961 vart han vald til stortingsrepresentant frå Nordland på ei fellesliste. Den neste perioden var han av same grunn vararepresentant. I 1969 kom han tilbake på Tinget og sat som representant for Kristeleg Folkeparti i fire år. Begge tingbolkane var han medlem i Administrasjonskomiteen. Han var elles medlem i landsstyret i Den indre sjømannsmisjon.
Borkkryparar
Artslista
Borkkryparar i rekkjefølgje etter Clementslista versjon 6.8 frå august 2013 med norske namn etter Norske navn på verdens fugler. Slekt Cormobates
Slekt Climacteris
Andre liknande fuglar
Ikkje-nærskylde fuglar som liknar borkkryparar i utsjånad og eller levevis er:
Vera Krepkina
Vera Samojlovna Krepkina  er ein russisk tidlegare friidrettsutøvar frå Kotelnitsj i Russland, som tevla internasjonalt i lengdehopp og sprint for Sovjetunionen. Ho vart olympisk meister i lengdehopp i 1960 og vann to EM-gull 4 x 100 meter stafett; 1954 og 1958.
Aktiv
Vera Kalasjnikova debuterte internasjonalt under dei olympiske leikane 1952 i Helsingfors. Ho vart slått ut i semifinalane på 100 meter, før ho og lagvenninnene vart nummer fire i 4 x 100 meter stafett med tida 46,3 sekundar.
Ved europameisterskapen i Bern i 1954 tok Krepkina, Rimma Ultikina, Marija Itkina og Irina Turova europameistrar på tida 45,8. Til liks med 1952-olympiaden vart Krekina under sommarleikane 1956 i Melbourne slått ut på 100 m i semfinalane. Sameleis vart Sovjetunionen og Krekpina nummer fire på stafetten på 45,6 sekundar.
Krepkina kom i mål på same tid som britiske Heather Young i finaleløpet på 100 m i EM i friidrett 1958 i Stockholm. Begge vart klokka inn på 11,7 sekundar, Young fekk gullmedaljen, Krepkina sølvet. Avslutningsdagen i Stockholm sprang Krepkina startetappen for Sovjetunionen sitt sigrande lag. Saman med Linda Kepp, Nina Poljakova og Valentina Maslovskaja vann ho sitt andre stafettgull på tida 45,3, ny europarekord.
Også under OL 1960 i Roma rauk Krepkina ut i semifinalane på 100 meter, og ho vart for tredje gong nummer fire i stafettløpet med Sovjetunionen. Mellom desse to øvingane nådde ho høgda i sine år som aktiv. Kort før leikane hadde Hildrun Claus frå Aust-Tyskland med eit hopp på 6,40 m, avløyst olympiameisteren Elżbieta Krzesińska frå Polen som verdsrekordhaldar. Claus stoppa i Roma på 6,21 m og vart nummer tre, bakom Krzesińska på 6,27 m. Krepkina smelte til med 6,37 i fjerde omgang, og sikra seg gullmedaljen.
Krepkina var sovjetmeister på 100 m i 1952, 1957 og 1958. Ho vann sovjetmeisterskapen på 200 m i 1952, men tok aldri nasjonal medalje i lengdehopp.
Kikko Terrace
Kikko Terrace er ein klipperik terrasse med ei høgd opp mot 150 m kring 3 km sør-søraust for Solsprettodden. Terrassen vart kartlagt av den japanske antarktisekspedisjonen frå landmålingar og flyfoto frå 1957-62. Den japanske namneforma, «Kikko-ga-hara» og den engelske forma, Kikko Terrace, vart gjevne av Antarctic Place-Names Committee i Japan i 1973.
Ervingen
Ervingen er eit syngespel av Ivar Aasen. Stykket har vorte rekna som opningsstykke til den nynorske teatersoga. Dette fordi det er første gongen alle personane i eit stykke, unnateke ein, snakkar landsmål. Aasen skreiv størstedelen av stykket vinteren 1855. Det vart framført første gongen på Kristiania Norske Theater 29. april det året. Ivar Aasen var med på prøvene til stykket og song songane for kapellmeister Paoli Sperati, som så skreiv ned tonane.
Ervingen var òg det første teaterstykket Det Norske Teatret sette opp. Det skjedde i Kristiansand 2. januar 1913.
I Ervingen finn vi fleire kjende Aasen-songar, som: «Her er det Land, som hugar meg best» og «Dei vil alltid klaga og kyta».
Songen Made in England
«Made in England» er ein song av Elton John frå albumet hans Made in England frå 1995. Det er ei sjølvbiografisk soge frå oppveksten hans og delar av livet hans og korleis det er i England.
«Made in England» vert ofte rekna som ei engelsk hyllest, på grunn av den livlege melodien og at «England» vert ropt ut mange gonger mot slutten av songen. Teksten fortel derimot ei heilt anna soge og dei siste linjene oppsummerer det heile:
På denne måten er songen særs lik Bruce Springsteen sin «Born in the USA» som ofte vert mistolka som ein pro-USA song.
Akkad
Akkad var hovudstaden i Det akkadiske riket, det første semittiske riket i Mesopotamia, som tok over makta etter Sumer. På sumerisk blei byen kalla Agade.
Akkad låg nord i Sør-Mesopotamia, på ein stad som i dag er ukjend. Han låg truleg ved Eufrat og mellom Kish og Sippar. Eit utbreidd syn er at han låg nær dagens Bagdad.
Countrysjangrar
Oversyn over sjangrar innan countrymusikk:
Akkad
Ifølgje akkadiske skrifter blei byen bygd av erobraren Sargon av Akkad, som levde på 2300-talet f.Kr. Ei tidlegare innskrift frå sumerherskaren Enshakushanna nemner likevel Agade som ein by han erobra, noko som tyder på at byen er eldre. Akkad blei fullstendig øydelagd på 2100-talet f.Kr. og aldri gjenoppbygd. Ein sumerisk tekst, «Forbanninga av Agade», fortel at byen blei øydelagd som hemn frå gudane fordi kongen hadde plyndra templa til Enlil. Forbanningsteksten skildrar korleis «åkrar ikkje gav korn» og «flaum ikkje gav fisk». Medan ein lenge rekna med at Akkad var blitt hærteken av fiendtlege grupper, kan arkeologiske funn frå Tell Leilan tyda på at kraftige klimaendringar med redusert nedbør førte til at både byen og Akkaderiket forsvann.
Akkad er nemnd som ein del av Nimrod sitt kongedøme i Første Mosebok.
Margret Eiriksdotter
Margret Eiriksdotter eller Margareta Eriksdatter (fødd ca. 1155, død 1209) var ei norsk dronning sm var gift med kong Sverre Sigurdsson. Ho var dotter av kong Eirik den heilage av Sverige og Kristina Bjørnsdotter frå Danmark. Ho blei gift med kong Sverre av Noreg i 1185, og var dronning fram til 1202.
Arnold Børud
Arnold Børud er ein norsk gospelmusikar, songar, lærar og tekstforfattar. Han er opphavleg frå Askim, men har lenge butt på Hamar. Arnold Børud har skrive over 500 songar, og delteke på meir enn 60 plateinnspelingar. I dag er han tilsett ved Bibelskolen i Grimstad. Seint i 2007 fekk han Kongens fortenestmedalje i gull for sin innsats innan song og musikk. Medaljen vart overrekt av fylkesmannen i Hedmark, Hans Røsjordet.
Karriere
Som attenåring var Arnold Børud med på ein kristen leir der han valde å bli ein kristen. Etter dette lærte han å spela både gitar og piano, og starta ein karriere som kristen musikar. Han platedebuterte med duoen Arild & Arnold, men har seinare starta opp mange ulike musikalske prosjekt. Han gav ut soloplater, t.d. Balladen om Jesus frå 1975, men han gav også ut musikk saman med kona Anne Marie på Han skal komme over oss frå 1980.
I 1970 begynte Børud å undervisa på musikklinja ved Hamar lærerskole. I Hamar vart han dirigent for Praising; ungdomskoret til Hamar Domkyrkje, og seinare starta han sitt eige tverrkyrkjelege ungdomskor; Tvers. Børud var leiar for Tvers i om lag 20 år. Nokre av songarane frå Tvers vart med i ei mindre gruppe som fekk namnet Mini-Tvers. Arnold Børud gav også ut fleire plater med Mini-Tvers i sytti- og åttiåra.
I 1972 blei Arnold Børud med i gospelkvartetten Frisk Luft, som består av han sjølv, Rune Larsen, Kjell Fjalsett og Ivar Skippervold. Frisk Luft gav ut to LP-ar i 1970-åra, og har gjort eit lite comeback etter år 2000. Til saman har Frisk Luft no 5 utgjevingar.
Familien Arnold Børud
Arnold og Anne-Marie Børud busette seg på Hamar og fekk borna Thomas (f. 1970), Linda (?) og Ole Børud (f. 1976). Borna viste seg å vera like musikalske som foreldra, og då borna framleis var små, gav dei ut si fyrste plate som familie. Som artist tok familien namnet Børud-gjengen, og dei gav ut fleire plater med kristen musikk for born og ungdom oppigjennom oppveksten. I tillegg gav Ole Børud ut soloplata Alle skal få vite det som barn, og systera Linda gav ut Linda Børud synger med barn.
I 1993 gav familien ut si fyrste plate under namnet Arnold B Family. I denne nye gruppa vart det også med svigerborn av Arnold Børud. Arnold B Family har tre gonger delteke i Melodi Grand Prix. Den høgste plasseringa deira fekk dei i 1995 med «La oss feire livet», rett bak Secret Garden som vann både MGP og Eurovision Song Contest 1995 med «Nocturne». I 1996 kom dei på sjette plass med «Din smittende glede», og i 2000 fekk dei ein sjuande plass med «When I Am Looking».
Ole Børud har lenge drive med metallmusikk, særleg i musikkgruppa Extol. Han har no gjeve ut to soloplater der stilen hans er meir prega av fønk og gospel.
Musikalske barneborn
Thomas og Elin Børud (f. 1973) har dottera Lisa Børud (f. 1996), som har vorte kjend som barnestjerne i Noreg. Ho har gjeve ut minst åtte plater, og veslesystera Sofie Børud (f. 1998) er også med på nokre av platene.
Linda Børud Lindéh og Tomas Lindéh har sonen Dennis Lindéh. Han har saman med venninna Alice forma duoen Alice & Dennis, som har gjeve ut to cd-plater saman med musikk for barn. Veslesystrene til Dennis, Emma og Elly Lindéh har også gjeve ut eiga cd-plate under namnet Emmy & Ella.
Al Anbar guvernement
Al Anbar guvernement (arabisk محافظة الأنبار muḥāfaẓat al-’Anbār) er det største guvernementet i Irak etter areal. Det utgjer det meste av dei vestlege områda i landet og grensar til Syria, Jordan og Saudi-Arabia. Provinshovudstaden er Ramadi. Andre viktige byar er Fallujah og Haditha.
Guvernementet heitte Ramadi fram til 1976, då det fekk namnet Al Anbar. Før 1962 heitte det Dulaim. Nesten alle innbyggjarane i provinsen er sunnimuslimar og dei fleste høyrer til Dulaim-stamma.
Tidleg i 2015 sette Den islamske staten, med støtte frå lokal sunnimuslimsk milits, i gang eit felttog for å ta kontroll over provinsen frå dei irakiske styresmaktene. Sidan den gong er det gjort fleire offensivar for å fjerne IS-okkupasjonen.
Geografi
Geografisk vert Anbar guvernement rekna som ein del av Den arabiske halvøya. Geografien i regionen er ein kombinasjon av stepper kring Eufrat og ørken. Området har ørkenklima med lite nedbør og store temperatursvingingar mellom dag og natt. Sommartemperaturane stig til 42 ºC, medan miniumstemperaturen om vinteren går ned mot 9 ºC. Nordvestlege og sørvestlege vindar kan stundom nå opp i 21 m/s (sterk kuling). Årsmiddelnedøren er 115 mm.
Dei viktigaste avlingane i Al-Anbar er kveite, poteter, bygg, mais, grønsaker og fôr. Det finst mang frukthagar og provinsen har kring 2,5 millionar palmetre. Jordbruket er avhengig av gjennomstrøyming eller via elvar, brunnar og regn.
Eufrat flyt diagonalt gjennom orådet frå nord til aust, og passerer gjennom seks av dei sju distrikta:
Folkesetnad
Halvparten av innbyggjarane i Anbar bur langs breidda av Eufrat. Dei største byane er Ramadi (900 000 innbyggjarar) og Fallujah (700 000).
Kuvsletta
Kuvsletta er eit lite, flatt og isdekt område mellom Utrinden og Framranten, nær sørvestenden av Kirwanveggen i Dronning Maud Land. Han vart kartlagt av norske kartografar frå landmålingar og flyfoto av Maudheimekspedisjonen (NBSAE) (1949–52) og fleire flyfoto (1958–59).
Mala i Skåne
Mala er ein busetnad i Hässleholms kommun i Skåne län i Sverige. I 2019 hadde tettstaden 225 innbyggjarar.
Kakkmaddafakka
Kakkmaddafakka (KMF) er ei norsk indie-rock musikkgruppe. Kakkmaddafakka vart skipa i Bergen i byrjinga av 2000-talet. Det vert omtala som eit av dei beste og mest energiske livebanda i Noreg.
Soge
Musikkgruppa vart skipa av brørne Axel og Pål Vindenes, saman med skulekameratane Jonas Nielsen og Stian Sævig i 2004.
Kakkmaddafakka gav ut sin fyrste LP Down to Earth den 24. september 2007, som oppnådde 20. plass i Topp30 i VG-lista i 2007. Dette gjorde bandet nasjonalt kjent, sjølv om responsen var noko negativ.
Bandet vart i 2008 nominert til MTV European Music Award i kategorien for beste norske artist.
I 2014 forlét pianist og medgrunnleggjar Jonas Nielsen bandet, og vart erstatta av Sebastian Emin Kittelsen.
Svarttindane
Svarttindane er ei gruppe spisse fjelltoppar med mellom anna Veselajatind, 2 nautiske mil (3,7 km) sør for Store Svarthorn i Søre Petermannkjeda i Wohlthatmassivet. Det vart oppdaga og kartlagd frå flyfoto av Den tyske antarktisekspedisjonen, 1938-39. Det vart kartlagd på ny frå flyfoto og landmålingar av den norske antarktisekspedisjonen, 1956–60, og namngjeve Svarttindane.
Svellnuten
Svellnuten er eit lågt fjell ved austsida av Jøkulskarvet i Borgmassivet i Dronning Maud Land i Antarktis. Det vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52), og namngjeve Svellnuten i samband med nærliggande Breidsvellet.
Cubanitt
Cubanitt er eit bronsegult mineral med samansetjing CuFe2S3 og rombisk symmetri. Det finst mellom anna på Cuba (difor namnet) og blir trudd å vere temmeleg utbreidd i dei norske koparførande kisførekomstane.
Forsters Passage
Forsters Passage er eit sund mellom Bristol Island og Southern Thule i Sør-Sandwichøyane. I 1775 gav ein britisk ekspedisjon under James Cook det namnet «Forster's Bay», etter John R. Forster, som var ein naturalist på ekspedisjonen, til det dei trudde var ei bukt omtrent på same staden. Det vart oppdaga at «bukta» var eit sund av ein russisk ekspedisjon under Fabian Gottlieb von Bellingshausen i 1820.
Flodhest
Flodhest eller elv(e)hest (Hippopotamus amphibius) er den største nolevande flodhesten og den einaste nolevande arten i slekta Hippopotamus.
Flodhesten fanst tidlegare i Afrika heilt nord til Nilen og i Jordanelva i Asia. I dag lever ville flodhestar berre i Afrika sør for Sahara. Dyra er rekna som sårbare av IUCN.
Skildring
Flodhestar er kraftige, tjukkhuda og nesten hårlause dyr. Vaksne dyr har vanlegvis ei skulderhøgd på rundt 1,4 meter og ei lengd på 3,3–3,5 meter, men kan nå opptil 4,5 meter. Hannar er større enn hoer og veg gjerne mellom 1600 og 3200 kg, medan hoer kan bli opptil 650-2350 kg. Nyfødde flodhestar er 25-5 kg tunge.
Dyra har store hovud med kraftige kjevar og store tenner. Fortennene og hjørnetennene veks livet gjennom. Beina er korte og dei har fire tær på kvar fot. Tærne kan sprika og har symjehud.
Flodhesten er tilpassa eit liv der han er mykje nedsenkt i vatn, med auge, øyre og nasebor på oversida av hovudet. Nasebora kan lukkast.
Levevis
Flodhestar lever i og ved elver, sjøar og sumper. Dei held til i flokkar som typisk omfattar 10-15 individ, men kan også danna større flokkar på opptil 150 dyr. Flodhesthannar kan vera særs aggressive mot kvarandre.
Dei er planteetarar som hovudsakleg et plantar som veks ved vatnet dei held til i. Som regel går dei på land og beiter om natta.
Flodhest og menneske
Flodhest har blitt jakta på for kjøt, feitt, skinn og tenner. Særleg dei store nedre hjørnetennene er blitt brukt som kjelde til elfenbein. Sidan 1900 har talet på ville flodhestar gått tilbake grunna jakt og habitattap.
Madängsholm
Madängsholm er ein svensk tettstad i Tidaholms kommun i Västra Götalands län i landskapet Västergötland. I 2005 hadde tettstaden 442 innbyggjarar.
Paulo César Tinga
Paulo César Tinga er ein tidlegare brasiliansk fotballspelar.
Heilage måndag
Heilage måndag eller store måndag (gresk Μεγάλη Δευτέρα, Megale Deutera) er måndagen i den stille veka eller veka før påske i kristendommen. I austleg kristendom er det den tredje dagen av den stille veka, etter lasaruslaurdag og palmesundag. I vestleg kristendom er det den andre.
Ifølgje evangelia i Det nye testamentet fann fleire viktige hendingar stad på heilage måndag: Forbanninga av fikentreet (Matt. 21:18-22, Mark 11:20-26), utspørjinga om plassen til Jesus (Matt. 21:23-27), utdrivinga av pengelånarane frå tempelet og forteljinga av ulike likningar, ut frå kva evangelium ein les.
Austleg kristendom
I orthodoks kristendom og i orientalske katolske kyrkjer som følgjer bysantinsk ritus blir dagen kalla «store måndag» eller «store og heilage måndag». Denne dagen er til minne om forbanninga av fikentreet som ikke bar frukt, eit symbol for dommen mot dei som ikkje ber frukta anger. Hymnene denne dagen er til minne om Josef, son av Jakob, som leid uskuldig for handa på brørne sine og mot falske anklager. Dette er sett på som ein typologi for Jesus si lidingssoge.
Passage av Carpenters
Passage er det åttande studioalbumet til den amerikanske popduoen Carpenters. Det kom ut i 1977 og inneheldt hitsinglane «All You Get from Love Is a Love Song», «Calling Occupants of Interplanetary Craft» og «Sweet, Sweet Smile». The Carpenters-versjonen av «Sweet, Sweet Smile» (skriven av Juice Newton) vart plukka opp av countryradiostasjonar og duoen hamna på topp 10 på country-lista i USA våren 1978.
Albumet er eit steg i ei ny retning for gruppa og inneheld meir eksperimentelle songar som Klaatu-songen «Calling Occupants of Interplanetary Craft», som nådde 32. plassen i USA og topp 10 i fleire land internasjonalt. ) Albumet selde dårlegare enn dei førre albuma deira og vart det første som ikkje selde til gullplate i USA.
Heilage måndag
Austleg kristendom
Gjennom dei tre kvardagane av den stille veka les ein heile teksten av dei fire evangelia, med ein stopp ved Joh. 13:31. Tekstane kan delast inn på ulike vis, men på måndagen les ein gjerne Matteusevangeliet og første del av Markusevangeliet. Ved den sjette timen les ein også Esekiel 1:1-20.
Passage av Carpenters
Dette er det einaste Carpenters-albumet (om ein ser bort frå julemusikkalbuma deira) som ikkje inneheld songar skrivne av Richard Carpenter eller John Bettis.
Heilage måndag
Vestleg kristendom
I den katolske kyrkja les ein Joh. 12:1-9 ved messa, som tek for seg oppvekkinga av Lasarus. Kronologisk fann denne hendinga stad før Jesus reid inn i Jerusalem (Joh. 12:12-19), som blir feira på palmesøndag. Andre tekstar ein les er Jesaja 42:1-7 og Salmane 27:1-3, 13-14.
Passage av Carpenters
Bakgrunn og innspeling
Før albumet vart spelt inn leitte Carpenters etter ein ny produsent, etter at bandet hadde blitt mindre populært og Richard Carpenters sleit med eit sovepilleproblem som gjekk ut over rolla hans som produsent. I følgje Richard Carpenter «ville ikkje ein einaste større produsent arbeide med oss. Radio var ikkje lenger så venleg mot den type musikk som me laga, og for å være ærleg så ville det vere hardt å hoppe etter meg og det eg hadde fått til som produsent. Eg vart derfor verande produsent, men eg prøvde å gå laus på dette prosjektet frå ei ny side. Derfor vart songtypane på dette albumet noko anna enn på tidlegare album.»
Heilage måndag
Vestleg kristendom
Revised Common Lectionary, fastsetjinga av prekentekstar brukt i mange anglikanske, metodistiske, lutheranske, gammalkatolske og reformerte kyrkjer, har Jesaja 42:1-9, Salmane 36:5-11, Hebrearbrevet 9:11-15 og Joh. 12:1-11 som tekstar for denne dagen.
Passage av Carpenters
Mottaking
Allmusic skildrar albumet som «beundringsverdig, sjølv om resultatet verken er minneverdig eller essensielt.» «All You Get from Love Is a Love Song» vart skildra som «langt meir minneverdig...med ein rytme ein var vant til.»
Acuña Island
Acuña Island, er ei lita øy som ligg 300 m sør for Point Rae, utanfor sørkysten av Laurie Island i Sør-Orknøyane. Ho vart kartlagd i 1903 av Den skotske nasjonale antarktisekspedisjonen under William Speirs Bruce, som namngav ho etter Hugo A. Acuña, ein argentinsk meteorolog ved stasjonen på Sør-Orknøyane i 1904.
Springfrø
Springfrø er ei plante i springfrøslekta i springfrøfamilien. Arten har ei sirkumpolar utbreiing. Planta er kring 50 cm høg, og har gjennomskinleg stengel og spreidde blad. Hangande gule blomstrar som minner litt om ein maskeblomster eller ein orkide. Modne kasplar eksploderer og kastar ut frøa når noko kjem innåt. Springfrø bBlømer kring juli månad på fuktige stader i skugge. Planta finst i Noreg på delar av Austlandet, nord på Vestlandet, på Møre, i Trøndelag og Nordland.
Nilsevidda
Nilsevidda er ei isslette som strekkjer seg over kring 46 km, og som ligg nord for Roerkulten i H.U. Sverdrupfjella i Dronning Maud Land. Han vart kartlagt av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen 1958–59. Han er kalla opp etter Nils Roer, som var landmålar på ekspedisjonen.
Målerås
Målerås er ein tettstad i Nybro kommun i Kalmar län i Sverige. I 2005 hadde tettstaden 228 innbyggjarar. Målerås ligg cirka 30 kilometer nordvest for Nybro.
Svenn Ingebretsson Mossige
Svenn Ingebretsson Mossige var ein norsk gardbrukar og stortingsmann frå Time i Rogaland. Han var far til Ingebret Svennsson Mossige.
Mossige tok over farsgarden og dreiv denne. Han var elles smed og gullsmed. I mange år var han forlikskommissær og valmann frå 1814 til -32. Han møtte på på Stortinget i 1818 og i 1830. I 1818 var han medlem av sju komitear, mellom anna budsjettkomiteen og om forlikslova.
Mossige var mellom dei som kom tidleg med i den haugianske rørsla, han praktiserte eit aktivt kristenliv heile si levetid. Han stifta eit lag for ungdom, som møttest om søndagane og der dei forbetra sine evner og kunnskapar i skriving og rekning.
Han døydde på garden sin i Time i 1835.
Hauge Strait
Hauge Strait er eit sund 3 nautiske mil breitt mellom Cape Darnley og Hauge Reef, utanfor sørkysten av Sør-Georgia. Det vart kartlagd av South Georgia Survey i perioden 1951–57, og vart namngjeven av UK Antarctic Place-Names Committee etter plasseringa ved Hauge Reef.
All You Get from Love Is a Love Song
«All You Get from Love Is a Love Song» er ein song skriven av Steve Eaton. Han vart populær med ein versjon av the Carpenters i 1977. Singelen vart gjeven ut 2. mai 1977 med «I Have You» som B-side, ein song frå albumet A Kind of Hush i 1976. Songen var òg med på albumet Passage frå 1977.
Seint i 1970-åra var denne songen ofte på topp 10 på lister over mistolka songtekstar. Den mistolka teksten var «Because the best love songs are written with a broken arm,» medan den rette teksten var «Because the best love songs are written with a broken heart."
Tvungen lønsnemnd
Tvungen lønsnemnd er i norsk arbeidsliv eit tvangstiltak som styresmaktene kan setje i verk for å stoppe ein pågåande arbeidskonflikt.
Tvungen lønsnemnd blir sett i verk ved særlover etter forslag frå regjeringa til Stortinget. Samstundes blir partane oppmoda om å avslutte aksjonane (streik eller lockout) straks, sjølv om det kan ta litt tid før Stortinget får handsama lova. Dersom Stortinget ikkje er samla kan regjeringa vedta tvungen lønsnemnd gjennom ei provisorisk anordning.
Ved tvungen lønsnemnd vert Rikslønsnemnda brukt til å avgjere saka. Lønsnemnda er oppnemnt av Regjeringa og begge partane er med. Det vedtaket lønsnemnda kjem med er bindande for begge partar. Saka kan ikkje bringast inn for andre organ etter at den har vore handsama av tvungen lønsnemnd.
Internasjonale konvensjonar som vernar streikeretten set klare grenser for bruk av tvungen lønsnemnd. Slik desse vert tolka, er det berre høve til å gripe inn i ein arbeidskonflikt dersom konflikten set liv, helse og personleg tryggleik i fare for heile eller delar av folket («vitale samfunnsinteresser»).
Lønsnemndlova av 1952 har reglar om lønsnemnd, mellom anna om Rikslønsnemnda.
Bakgrunnsstoff
Lønsnemndlova av 1952 hos Lovdata
Krystallsystem
I krystallografi er eit krystallsystem eller krystallfamilie eller gittersystem ein av fleire klassar av romgrupper, gitter, punktgrupper eller krystallar. Ofte er det slik at dersom to krystallar har lik symmetri så høyrer dei til same krystallsystem, men det er mange unnatak frå denne regelen.
Innhaldet i omgrepa krystallsystem, krystallfamiliar og gittersystem er ganske like, men det er likevel enkelte skilnader mellom dei. Det er derfor ofte forvirring når det gjeld bruken av dei. Særskilt gjeld det det trigonale krystallsystemet som ofte blir blanda saman med det rombohedriske gittersystemet. Termen "krystallsystem" er nokre gongar nytta i tydinga "gittersystem" eller "krystallfamilie".
Romgrupper og krystallar er delte inn i 7 krystallsystem etter deira punktgrupper og i 7 gittersystem etter deira Bravaisgitter. Fem av krystallsystema er i hovudsak dei same som fem av gittersystema, men det heksagonale og det trigonale krystallsystemet skil seg frå det heksagonale og det rombohedriske gittersystemet. Dei seks krystallfamiliane er danna ved å kombinere det heksagonale og det trigonale krystallsystemet til ein heksagonal familie for å fjerne denne samanblandinga.
Krystallsystem møter ein i hovudsak i mineralogi, krystallografi, faststoffkjemi og faststoffysikk.
Gittersystem
Eit gittersystem er ein klasse av gitter med same punktgruppe. I tre dimensjonar er det sju gitter system: triklin, monoklin, ortorombisk, tetragonalt, rombohedrisk, heksagonalt og kubisk. Gittersystemet til ein krystall eller romgruppe er bestemt av gitteret og ikkje alltid av punktgruppa.
Krystallsystem
Eit krystallsystem er ein punktgruppeklasse. To punktgrupper høyrer til same krystallsystem dersom setta av moglege gittersystem av deira romgrupper er dei same. For mange punktgrupper er det berre eitt mogleg gittersystem. I desse tilfella svarar krystallsystemet til eit gittersystem og har fått det same namnet. Men for dei fem punktgruppene i den trigonale krystallklassa er det to moglege gittersystem for deira punktgruppe: rombohedrisk eller heksagonal. I tre dimensjonar er det sju krystallsystem: triklin, monoklin, ortorombisk, tetragonalt, trigonalt, heksagonalt og kubisk. Krystallsystemet av ein krystall eller romgruppe er bestemt av punktgruppa, men ikkje alltid av gitteret.
Krystallfamilie
Ein krystallfamilie består òg av punktgrupper og er danna ved å kombinere krystallsystem når to krystallsystem har romgruppe med det same gitteret. I tre dimensjonar er ein krystallfamilie nesten det same som eit krystallsystem (eller gittersystem) med unnatak av at det heksagonale og trigonale krystallsystem er slått saman til ein heksagonal familie. I tre dimensjonar er det seks krystallfamiliar: triklin, monoklin, ortorombisk, tetragonal, hexagonal og kubisk. Krystallfamilien til ein krystall eller romgruppe er bestemt av anten punktgruppa eller gitteret. Krystallfamiliar er den minste samling av punktgrupper med denne eigenskapen.
Dimensjonar
I dimensjonar mindre enn tre er det i hovudsak ingen skilnad mellom krystallsystem, krystallfamiliar og gittersystem. Det er 1 i dimensjon 0, 1 i dimensjon 1 og 4 i dimensjon 2, der dei går under namna oblik, rektangulær, kvadratisk og heksagonal.
Samanhengen mellom krystallfamiliar, krystallsystem og gittersystem i tre dimensjonar er vist i den følgjande tabellen:
Krystallsystem
Fordelinga av dei 32 punktgruppene i 7 krystallsystem er gitt i følgjande tabell.
Biologiske molekyl
Krystallstruturen av biologiske molekyl (som t.d. proteinstruktur) kan berre opptre i dei 11 enantiomorfiske punktgruppene, sidan biologiske molekyl er uvariert (invariably) chiral. Grupper av protein (assemblies) kan ha symmetriar andre enne dei som er gitt ovanfor, fordi dei i utgangspunkte ikkje er begrensa av den krystallografiske utvalsregelen. For eksempel har Rad52 DNA bindingproteinet ein 11-tallig rotasjonsymmetri (i menneske), men den må likevel danne krystallar avgrensa til ein av dei 11 enantiomorfiske punktgruppene ovanfor.
Gittersystem
Fordelinga av dei 14 Bravaisgittertypane inn i 7 gittersystem er gitt i følgjande tabell.
Ole Tobias Grønlie
Ole Tobias Grønlie var ein norsk kvartærgeolog og skulemann.
Han tok cand.real. i1 903 og dr.philos. i 1925. Han var overlærar (lektor) i Tromsø i 1913 og rektor i Bodø frå 1927 til 1941.
Grønlie skreiv fleire viktige kvartærgeologiske avhandlingar om strandlinjer og landhevingar.
Charitum Montes
Charitum Montes (latin for Charitumfjella) er ei fjellrekkje på Mars som grensar av Argyre Planitia i sør. Ho spenner over eit område kring 1000 kilometer langt. Ho er synleg frå jorda i større teleskop og har mange store nedslagskrater.
Sverreborga
Sverreborga er eit lite fjell 0,5 nautiske mil (0,9 km) utanfor nordenden av Pettersenegga i Conradfjella i Dronning Maud Land. Det vart oppdaga og fotografert av Den tyske antarktisekspedisjonen, 1938-39. Det vart kartlagd av Noreg frå flyfoto og landmålingar av den norske antarktisekspedisjonen, 1956–60, og kalla opp etter Sverre Pettersen, som var stuert på den norske antarktisekspedisjonen, 1957-58.
Ailsa Craig i Sør-Orknøyane
Ailsa Craig er ei klipperik øy 1,5 km sør for Point Rae, utanfor sørkysten av Laurie Island i Sør-Orknøyane. Ho vart kartlagd i 1903 av Den skotske nasjonale antarktisekspedisjonen under William Speirs Bruce, som namngav ho etter øya i Firth of Clyde i Skottland.
Otterflya
Otterflya er ei isslette mellom Sigurdsvodene i nord og Muhlig-Hofmannfjella og Drygalskifjella sør i Dronning Maud Land. Ho vart kartlagt frå landmålingar og flyfoto av den norske antarktisekspedisjonen (1956–60) og kalla opp etter Otter-flyet nytta på ekspedisjonen.
André Sehmisch
André Sehmisch er ein tysk tidlegare skiskyttar som representerte DDR og seinare Tyskland. Han vart verdsmeister i stafett med DDR i 1987 og 1989. Individuelt vann han både sølv og bronse under VM i Oslo i 1986, i tillegg til ein bronse på 10 km i VM 1987. Sehmisch vann verdscupen i skiskyting 1986.
Karriere
Sehmisch vart juniorverdsmeister på 15 km skiskyting både i 1983 og 1984. I sin fyrste sesong som senior gjekk han startetappen for DDR sitt stafettlag som tok sølv i VM 1985. Dernest opplevde han sin største sesong, 1986-sesongen. Han vann verdscupen i skiskyting og tok medaljar i alle tre tevlingane under VM 1986 i Oslo. I alle øvingane vart han slått av Valerij Medvedtsev, det store namnet under meisterskapen, men fekk sølv på 20 km og i stafett, og tok bronsen på 20 km.
Under VM 1987 tok Sehmisch ein individuell bronsemedalje bak to landsmenn, og gjekk med dei same to, Frank-Peter Roetsch og Matthias Jacob, pluss Jürgen Wirth, inn til gull på stafetten. Også i VM 1989 vart Sehmisch verdsmeister i stafett for DDR, da saman med Roetsch, Frank Luck og Birk Anders. I 1990 sikra han seg si siste internasjonale medalje, VM-bronsen var den femte på stafett og den åttande totalt.
Han la opp som skiskyttar i 1993 og starta eigen skiskule.
Adam Ludwig Lewenhaupt
Adam Ludwig Lewenhaupt var ein svensk general og greve.
Lewenhaupt mista foreldra sin då han var ni år, men voks opp hos Per Brahe d.y. Han vart utdanna ved Lunds universitet og i Uppsala. Han skulle eigenleg bli diplomat men gjekk i staden inn i det militære. Han tenestegjorde i utlandet i nokre år, før han vende tilbake til Sverige.
I 1708 vart han beordra til å marsjere austover med ei forsyningskolonne for å støtte opp under invasjonen til Karl XII av Russland. Dette førte til at han leia dei svenske styrkane i slaget ved Lesnaja same år, der han vart slått og måtte forlate forsyningane. Året etter var han igjen ved hæren til kongen, og Lewenhaupt leia infanteriet under det katastrofale slaget ved Poltava og seinare stod han for kapitulasjonen ved Perevolotsjna nokre dagar etter. Han døydde i russisk krigsfangenskap i 1719, og Karl XII gjorde ingen forsøk på å få han frigjeve.
Kitano-seto
Kitano-seto er eit smalt sund mellom Nesøya og Aust-Ongul i Flatvær. Det vart kartlagd av norske kartografar frå flyfoto tekne under Lars Christensen-ekspedisjonen, 1936-37. Sundet vart kartlagd av Den japanske antarktisekspedisjonen (JARE), 1957, og gjeve namnet Kitano-seto ('Nordsundet') etter plasseringa i øygruppa.
John J. Audubon
John James Audubon, opphavleg franske namn Jean-Jacques Audubon, var ein fransk-USA-amerikansk ornitolog, naturhistorikar, jeger og målar. Han er særleg kjend for å ha måla, skildra og katalogiserte Nord-Amerikas fuglar i boka Birds of America.
Liv og gjerning
Audubon, som var fødd i Les Cayes i den franske kolonien Saint-Domingue (i dag i Haiti), utdanna seg i sin første ungdom i Paris til målar under Jacques-Louis David. I 1803 utvandra han til USA og levde deretter som farmar i Pennsylvania og dreiv ivrig ornitologiske studiar.
1826 reiste Audubon tilbake til Europa, der han møtte dei fremste naturforskarane i samtida og byrja utgjevinga av sine framifrå kolorerte teikningar av amerikanske fuglar: Birds of America. Boka kom ut i fire band, med 435 måleri, i London i tida 1828-39. År 1829 vende Audubon tilbake til Nord-Amerika og skreiv tekst til dei førnemnde teikningane. Illustrasjonar og tekst vart utgitt som American ornithological biography, eit fembandsverk som kom ut i Philadelphia frå 1831 til -39.
Etter eit nytt besøk i Europa slo han seg ned på Manhattan ved New York og byrja på eit biletverk over pattedyra i Nord-Amerika; The quadrupeds of America. Verket kom ut i Boston mellom 1843 og -49 i form av tre band. Med teksta til Biography of American quadrupeds (Philadelphia 1846-50) fekk han hjelp av John Bachman.
Dei livaktige skildringane til Audubon var bygt på langvarige undersøkingar i naturen.
Showa Flat
Showa Flat er eit lite, flatt område langs nordvestbreidde av Stortjørna aust på Ongul. Han vart kartlagt frå landmålingar og flyfoto tekne under Den japanske antarktisekspedisjonen (JARE), 1957-1962 og namngjeve Showa-taira, truleg i samband med Showa-stasjonen, forskingsstasjonen oppretta av JARE på den nærliggande Aust-Ongul.
Clapping Music
Clapping Music er eit minimalistisk musikkstykke komponert av Steve Reich i 1972. Det er skrive for to utøvarar eller grupper som framfører det berre ved hjelp av klapping. Stykket er ein kanon danna av ein enkel rytme som blir klappa av begge utøvarane. Ein av dei fortset med same rytmen gjennom heile stykket, medan den andre gradvis forskyv sin del. Dei to rytmane kjem i utakt og dannar ulike mønster, før dei til slutt er i fase att.
Reich fekk inspirasjon til stykket då han og ensemblet hans var på turne i Europa. Etter ein konsert i Brussel blei dei tekne med på ein flamencokonsert der dei to artistane mellom anna utførte rytmisk klapping (palmas flamencas). Opptredenen inspirerte Reich til å overføra fasearbeidet han hadde gjort med andre instrument til klapping. Reich har sjølv sagt at han ønska å skriva eit musikkstykke som ikkje gjorde bruk av noko musikkinstrument anna enn menneskekroppen.
I tidlegare verk, som Piano Phase, hadde dei ulike musikarane gått sakte inn og ut av fase med kvarandre. Clapping Music har meir presise endringar i rytme som endrar fasane frå ein utøvar, medan den andre utøvaren blir verande i den første fasen gjennom heile stykket. Reich har framført stykket ei rekkje gonger, men røpa i eit intervju i 2016 at han alltid hadde utført den første, lettare stemma som ikkje inneber endring av rytmen.
Rytmen ein klappar er ein variant av ein bjøllerytme (bell pattern) i 12/8 takt kjend frå afrikansk musikk, med eit ekstra slag lagt til den gunnleggjande rytmen. Dei to utøvarane klappar i takt i byrjinga av stykket. Etter kvar 8. eller 12. takt flytter den andre klapparen seg ei åttandedelsnote til høgre. Stykket fortsett til denne andre utøvaren har flytta seg 12 åttandedelsnoter slik at han er i takt med den første att, etter 144 taktar. Det ekstra slaget som er lagt til grunnrytmen gjev eit interessant stykke ut frå den varierte synkoperinga ein oppnår etterkvart som stykket skrid fram.
I 2012 blei det gjeve ut eit autorisert arrangement for solo piano av Clapping Music på albumet Which Way Is Up? av Simon Rackham.
Imagine Dragons brukte Clapping Music som grunnlag for hitten sin «On Top of the World» frå 2012. Songen bruker berre eit sample av verket, og dei ulike rytmane endrar seg ikkje i løpet av songen.
Stykket blei spelt inn for og brukt på ein remix av David Bowie sin song «Love Is Lost». Remixen av James Murphy, kalla «Hello Steve Reich Mix for the DFA», blei gjeven ut som singel i 2013.
Kongealbatross
Clementslista, versjon 6,6 av august 2011, listar to underartar, nominatforma D. e. epomophora og D. e. sanfordi. BirdLife International, og andre, har lista desse opp som to artar, høvesvis ein sørleg og ein nordleg kongealbatrossart.
Skildring
Kongealbatross har ei lengd på 112-123 cm. Vengespennet er frå 2,70 til 3,51 meter. Vandrealbatrossen overgår denne arten både i maksimal og gjennomsnittleg storleik, men storleik kan ikkje brukast til å skilje mellom artane. Det meste av fuglen er kvit, med mørkebrun overside av vengene. Men graden av mørke område varierer med alder, underart og kjønn. Nebbet har rosa farge med svart langs kanten av den øvre kjeven, og beina er kjøtfarga. Det er vanskeleg å skilje dei to underartane, men den nordlege, epomophora er mørkast på oversida av vengene. Den gjennomsnittlege levealderen er 42,3 år.
Utbreiing
Begge underartane hekkar på øyar på New Zealand. Fuglar som ikkje hekkar gjer sirkumpolare reiser i Sørishavet.
D. e. epomophora (sør): Nær alle fuglar, 99 %, hekkar på Campbelløya, New Zealand, og nokre få par på øyar i Aucklandøyane, populasjonen er estimert til totalt 7 800 hekkande par.
D. e. sanfordi (nord): Chathamøyane vest for New Zealand er hekkeplass for 99 % av alle para, populasjonen er estimert til 6 500-7 000 hekkande par.
Omerié
Omerié (gresk Ομεριέ) er ein bydel i byen Levkosía i distriktet Levkosía i Republikken Kypros. Bydelen ligg sentralt i byen.
Rugsund kyrkje
Rugsund kyrkje står i Rugsund på fastlandet innom Rugsundøya i Bremanger kommune i Vestland, og er ei tømra langkyrkje frå 1838.
Bygget har sitjeplassar til kring 400 personar og vart sett opp etter typeteikningar laga av arkitekt Hans Ditlev Franciscus Linstow. Kyrkja vart pussa opp, ombygd og utvida i 1911–1912. Då vart mellom anna tårnet endra og Lars Kinsarvik skar og måla atlartavle, preikestol, døypefont og veggdekor. Det vart då òg bygd til kor med orgelgalleri over.
Tidlegare låg kyrkja for soknet ute på Rugsundøya. Der låg kyrkja svært fint plassert, men det var eit stendig problem at det var for grunt jorddekkje på gravplassen. Difor vart kyrkjestaden flytt frå øya til fastlandet då det måtte byggjast ny kyrkje etter at 1600-tals kyrkja brann ned.
Kyrkja er soknekyrkje for Rugsund sokn i Nordfjord prosti. Fram til 1740 høyrde Davik til Eid prestegjeld. Rugsund har hatt kyrkje sidan mellomalderen, truleg sidan 1200-talet. Fyrste gongen Rugsund-kyrkja er nemnd i kjeldene er 1328. Dette var truleg ei stavkyrkje. Mellomalderkyrkja vart erstatta av ei tømra kyrkje i 1650.
Titania A/S
Titania A/S er eit norsk bergverk som hovudsakleg er basert på eit dagbrot på Tellnes i Sokndal ved Jøssingfjord i Rogaland. Dette er verdas største ilmenittførekomst med reservar på 400 millionar tonn. Titania står for ti prosent av ilmenittproduksjonen i verda.